Eli

Eli bin Ebutalıb 13yê Recebi, serra 30a Am-ul Fili de, Meka de ameyo riyê dınya. O baweriya İslamê Şıi de 14 mesuman ra dıyın u 12 imaman ra zi yewıno. Namey Eli be Erebki Eli bin Ebu Talıb (علي بن أبي طالب ʿAlī bin ʾAbū Ṭālib [Lacê Ebu Talıbi Eli]) vêreno. Mısılmanê Şıiyi wexto ke namey ey (ya zi namey imamanê binan) dekernenê, dıma vanê "Eleyhisselam" (Erebki: عليه سلم, ´eleyhi-s selam). Kılmkerdışê nê qısey nuştış de zey "e.s." beno u yeno be mena "Selam ey rê bo". Şınasiya Eliyi Name: Eli Leqeme: Murteza Kunya: Ebul Hesen Namey piyê xo: Ebu Talıb Namey maya xo: Fatıma Cayê biyayışi : Meka, Kebe de Tarixê biyayışi: 13. Receb, 23 (vist u hirê) serri Hicret ra ver Emr: 63 (şeşti u hirê) serri Mıdetê İmametiye: 30 (hirıs) serri Qıci (domani): 12 (des u dı /dıwês) laci, 15 (des u panc /pancês) keyney (çêney) Tarixê merdışi: 21. (vist u yew) Remezan, hicri serra 40 (çewres)ıne de Sebebê merdışi: pê şımşêriya ağuyıne Cayê merdışi: Kufa, İraq de Cayê mezela cı: Necef, İraq de Qıseyê Eliyi Exlaqo rındek, embazo de tewr rındo; nişanê defterê emelê momıni exlaqê xoyo rındeko. Oyo ke nêheqiye ver de vıley xo keno çewt, lewey (hetê) heqa xo de şerefê xo ki keno vındi. Namus sedeqey rındekiyo. Jüan (zuwan) teraziyê mordemiyo. Lewey feqiran de ronışe, şıkrê xo zêdnenay. Mal u mılko newe herinaene ra aver, mal u mılko ke to dest dero, aver pê ey kar u gurey xo bıvêne. Xanedaniye (zenginiye) ğeribiye de zey welatia; xızaniye (feqiriye) ki welat de zê ğeribiya. Hewna ke nêkewtay raye, embazê xo, hewna ke nêkewtay ban (keye, çê) ki ciranê (embıryanê) xo pers ke. Zûrkerdene ra ber qısurê do gırd çino. Şehwet jü keyber ra kewno cı, aqıl ki keyberê bini ra veciyeno. Vatoği ro seyr meke (meewne), vatene (qıse, vate) ro seyr ke (bewne) Nıianê merdene, biyaena(dınya amayena) Merdene xo vira kerdene, qelbê mordemi kena kerrın. Mal u mılk çımê merdumi nêkeno mırd, zerreweşiya xo rê bıguriye/bıxebetiye. İnsan wexto ke weşoi hewn dero; wexto ke merd hewn ra werzeno. Rareyayışê (raxelesiyayış) merdumi, raştiye dero. Oyo ke ilmê xo ra nêdano kesi, o zey cahilano. Dı çi estê ke peyniya xo çıniya; yew ilm, yew ki aqıl. Çımeyi Des û dı imami kamê? Archived 2012-09-20 at the Wayback Machine İmamo yewın, Eli kamo? Archived 2012-09-20 at the Wayback Machine